钦定古今图书集成/理学汇编/学行典/第239卷 > 陈宗说
## 钦定古今图书集成/理学汇编/学行典/第239卷 > 陈宗说

按《长沙府志》：“陈宗说，茶陵人。尝建汲古堂，藏书万卷。
民有系于桎梏者几死，宗说见而问之，系者曰：‘逋负
三百亩，无以为偿，而官督之也’。宗说遂代偿焉，尽以
其税收之己户。湘中吴腊赴试，道茶，贫不能往，宗说
计所费赆之，腊果登第。侄子不肖，以其业尽鬻之人。
宗说诉于部，而赎之以入衡州、茶陵二学。”